Markte en tegnologie | Die Ekonomie Blog
Daar is heelwat interessante voorbeelde oor tegnologie markte beïnvloed. Ons het vroeër al skakels gedeel oor hoë frekwensie verhandeling van aandele. Hierdie BBC artikel vertel meer van die algoritmes wat vandag koop en verkoop op die beurs.
Ons hoor hulle is nou net vier, maar steeds populêr
Tegnologie kan ook gebruik word om die mark te ontwikkel. Musiekmaatskappye gebruik Shazam om vroeg te identifiseer watter liedjies treffers gaan word. Hulle sluit dan kontrakte met die nuwe kunstenaars of gebruik die inligting om 'n konserttoer slim te bemark.
As gevolg van tegnologie – die onwettige aflaai van musiek oor die internet – sukkel kunstenaars en musiekmaatskappye ook maar om geld te maak, maar af en toe werk tegnologie ook in hulle guns. 'n Maatskappy soos MusicMetric ontleed sosiale media en die aflaai van musiek oor BitTorrent en help musici om hulle mark te vind. Hierdie CITEWorld artikel vertel hoe Iron Maiden besef het dat hulle het eintlik baie fans in Suid-Amerika en hoe die onwettige aflaai van hulle liedjies omskep is in kontant vir konserte en t-hemde.